সাড়ে সাতির প্রভাব কী কাটতে চলেছে এই তিন রাশির জীবনে?

জ্যোতিষশাস্ত্রে (Astrology) সাড়ে সাতি (Sade Sati) বলতে শনি গ্রহের (Saturn) একটি নির্দিষ্ট অবস্থানকে বোঝায় যা টানা সাড়ে সাত বছর স্থায়ী হয়। গ্রহ অত্যন্ত ধীরগতি সম্পন্ন এবং এক একটি রাশিতে প্রায় আড়াই বছর অবস্থান করে। তিনটি রাশি অতিক্রম করতে শনির মোট সাড়ে সাত বছর সময় লাগে। হিন্দু শাস্ত্রমতে শনি হলেন কর্মফলের দেবতা। এই সময়ে মানুষকে সাধারণত শারীরিক, মানসিক এবং আর্থিক কষ্টের সম্মুখীন হতে হয়। সম্পর্কের অবনতি ঘটায়।

মেষ রাশি: মেষ রাশির জন্য সাড়ে সাতি প্রভাব এখনই কাটছে না। ২৯ মার্চ ২০২৫ থেকে এই রাশির প্রথম পর্যায় শুরু হয়েছে। মেষ রাশির জাতকরা সাড়ে সাতি থেকে মুক্তি পাবেন ২০৩২ সালের মে মাসের শেষ নাগাদ। বর্তমান সময়ে আপনাকে পরিস্থিতি বুঝে সিদ্ধান্ত নিতে হবে। কোনও তাড়াহুড়ো করে সিদ্ধান্ত না নেওয়াই ভালো। কাজের জায়গায় মাথা ঠান্ডা রেখে কাজ করবেন। বিনিয়োগ না করাই ভালো।

আরও পড়ুন- এই সময়ে মানুষকে সাধারণত শারীরিক, মানসিক এবং আর্থিক কষ্টের সম্মুখীন হতে হয়

কুম্ভ রাশি- এই রাশি এখন সাড়ে সাতির তৃতীয় বা শেষ পর্যায়ে রয়েছে। শনি যখন মেষ রাশিতে প্রবেশ করবে (আনুমানিক ৩ জুন ২০২৭), তখন কুম্ভ রাশির জাতকরা সাড়ে সাতি থেকে পূর্ণ মুক্তি পাবেন। তবে কয়েক বছরে এই রাশির জাতক-জাতিকাদের অনেক বাধার মুখে পড়তে হয়েছে। কর্মক্ষেত্রেও অনেক জটিলতা দেখা গিয়েছিল। তবে, এখন আপনাদের কাজকর্ম ধীরে ধীরে স্বাভাবিক ছন্দে ফিরে আসবে। অনেক বাধা দূর হবে।

মীন রাশি- মীন রাশির জাতকদের এখন সাড়ে সাতির দ্বিতীয় বা মধ্য পর্যায় চলছে, যা সবচেয়ে কষ্টকর বলে বিবেচিত হয় এদের সাড়ে সাতি পুরোপুরি শেষ হতে আরও সময় লাগবে (আনুমানিক ৮ আগস্ট ২০২৯ পর্যন্ত)। এই জাতক-জাতিকাদের সময়টা একটু কঠিন হবে। এই রাশির জাতক-জাতিকাদের শনির সাড়ে সাতির দ্বিতীয় পর্ব শুরু হয়েছে। আপনার মানসিক সমস্যা বাড়াতে পারে। তবে এই সময়ে আপনার কঠোর পরিশ্রমের ফল আপনি পেতে শুরু করবেন।

*ডিসক্লেমার*: কোনও রাশির জাতক বা জাতিকার ভাগ্যে কী রয়েছে সেই সংক্রান্ত কোনও মতামত কলকাতা টিভি অনলাইনের নেই। কলকাতা টিভি অনলাইন জ্যোতিষ সম্পর্কিত কোনও সম্পাদকীয় / সম্পাদক-নিয়ন্ত্রিত তথ্য, পরামর্শ প্রদান করে না। প্রদত্ত পরামর্শ ও তথ্য প্রয়োগের আগে সংশ্লিষ্ট বিশেষজ্ঞের পরামর্শ নিন।